Maria Branyas Morera
Maria Branyas Morera (sündinud 4. märtsil 1907 San Franciscos) on katalaani ülipikaealine, kes on alates Lucile Randoni surmast 17. jaanuaril 2023 vanim elus inimene maailmas, kelle vanus on dokumentaalselt tõestatud. Ta sündis katalaani väljarändajate peres, kes olid 1906. aastal Ameerikasse rännanud. 1915. aastal kolis perekond tagasi Hispaaniasse. Branyas abiellus 1931. aastal traumatoloogi Joan Moretiga ja sai kolm last. Ta töötas meditsiiniõena ja oma abikaasa abilisena. 2000. aastast elab ta vanadekodus Olotis.